**ЈАВНИ КОНКУРС**

**ЗА СУФИНАНСИРАЊЕ/ФИНАНСИРАЊЕ ПРОГРАМА
ЦРКАВА И ВЕРСКИХ ЗАЈЕДНИЦА**

**-СМЕРНИЦЕ-**

**Основни услови конкурса:**

* **тип организације** – цркве и верске заједнице;
* **формални услови -**  Удружење односно Цркве и верске заједнице морају бити регистроване у складу са чланом 17. и 18. Закона о црквама и верским заједницама („Службени гласник РС”, бр. 36/2006); циљеви програма/пројекта морају се према статутарним одредбама остваривати у области у којој се програм реализује; удружење не сме бити у поступку ликвидације, стечајном поступку или под привременом забраном обављања делатности.
* **посебни услови** – **обрасци пројекта морају бити попуњени искључиво електронским путем, односно обрасци попуњавани ручно неће бити узети у разматрање**.

**Структура буџета пројекта и висина прихватљивих трошкова** - трошкови морају бити неопходни за извођење пројекта и представљати стварне трошкове носилаца пројекта или њихових партнера током реализације пројекта; евидентирани у обрачунима или пореским документима носиоца пројекта или његових партнера; препознатљиви и проверљиви и подржани оригиналном документацијом.

**Табела структуре буџета и висине буџетских категорија** - подела трошкова према буџетској категорији – *људски ресурси*, тј. лица ангажована током целокупног трајања пројекта и проценат трошкова намењених овој категорији, *трошкови за пројектне активности*, тј. оперативни трошкови за пројектне активности – путни трошкови, трошкови за превоз, трошкови за набавку опреме, материјалних средстава, прибора и другог материјала за учеснике активности и проценат трошкова намењених овој категорији, *трошкови локалне канцеларије који настају реализацијом пројекта*, тј. режијски трошкови (телефон, интернет, струја, комуналије и сл. тако да одговарају сразмери коришћења поменутих ресурса за потребе пројекта), *остали трошкови, услуге* (штампање материјала, евалуација пројекта, конференције и семинари, промотивне активности, банкарске провизије и сл.).

**Износ средстава -** Укупан износ средстава планиран за финансирање/суфинансирање програма цркава и верских заједница је **2.500.000,00 динара**, програм 1201, економска класификација 481000, позиција 108, функц. класиф. 840.

**Критеријуми за вредновање** **предлога пројеката**:

1. Предложени програм/пројекат требало би да у погледу квалитета, садржине и природе испуњава следеће критеријуме:
* законитост и ефикасност коришћења средстава;
* капацитет носиоца пројекта, предложене квалификације и референце пројектног тима усклађене са предложеним циљевима, резултатима и активностима пројекта;
* адекватно партнерство – уколико се конкурсом жели утврдити обавеза партнерства;
* релевантност програма или пројекта за остваривање јавног интереса дефинисаног конкурсом;
* усклађеност планираних активности са циљевима, очекиваним резултатима и циљном групом;
* разрађеност и изводљивост плана реализације програма/пројекта, остваривост планираних резултата и мерљивост индикатора;
* развојна, институционална и финансијска одрживост предложеног програма/пројекта;
* значај промене која се очекује након примене пројекта;
* економска оправданост предлога буџета у односу на циљ и пројектне активности;
* промоција, тј. публицитет који се огледа у начину информисања циљне групе и шире јавности о програму или пројекту.
1. При одобравању, приоритет имају програми/пројекти који су структурне и развојне природе.
2. Одобрени програми/пројекти финансирају се у висини и под условима који обезбеђују да се уз најмањи утрошак средстава из буџета Општине Петровац на Млави постигну намеравани резултати.
3. Одобрени програми/пројекти финансирају се преношењем средстава на посебан наменски рачун код Управе за трезор.
4. Програми се финансирају једнократно или у ратама, у зависности од временског распона за реализацију програма/пројекта.
5. Носилац програма/пројекта може поднети један предлог програмâ/пројеката по овом јавном конкурсу.
6. Са предлагачем одобреног програма/пројекта Оптина Петровац на Млави закључује уговор у складу са Законом о удружењима и Уредбом о средствима за подстицање програма или недостајућег дела средстава за финансирање програма од јавног интереса које реализују удружења.

**Рокови и начин пријављивања на конкурс подразумевају следеће:**

* **информације о начину** **пријављивања -**  Потписан, печатиран и одштампан Образац 1 пријава на конкурс, Образац 2 предлог пројекта, Образац 3 буџет пројекта и Образац 4 наративни приказ буџета, достављају се у затвореној коверти са назнаком „ЗА ЈАВНИ КОНКУРС ЗА СУФИНАНСИРАЊЕ/ФИНАНСИРАЊЕ ПРОГРАМА ЦРКАВА И ВЕРСКИХ ЗАЈЕДНИЦА, ЗА 2023. ГОДИНУ - НЕ ОТВАРАТИ" и истакнутим називом подносиоца пројекта, на пошти или писарници јединице локалне самоуправе на назначеној адреси.

 **НАПОМЕНА: Уколико се конкурише за износ већи од 500.000, 00 динара уз обрасце је неопходно доставити и доказ о ликвидности удружења, односно извештај о завршном рачуну за претходну годину**.

 Пријава се шаље поштом на адресу: ул. Српских владара 165, 12300 Петровац на Млави.

* **конкурсна документација** може се преузети са интернет странице општине Петровац на Млави [www.petrovacnamlavi.rs](http://www.petrovacnamlavi.rs) у делу –конкурси-.
* **рок за достављање** **пријава** на овај јавни конкурс је 15 дана од дана објављивања јавног конкурса. Среда 08.02.2022. године је последњи дан за предају конкурсне документације.
* **контакт особа** - за додатне информације можете се обратити на број телефона 012/ 332 - 722, локал 233 или путем електронске поште на адресу pr@petrovacnamlavi.rs .
* **начин** **обавештавања** - Листа вредновања и рангирања пријављених програма, коју утврђује комисија, биће објављена на званичној интернет страници општине Петровац на Млави и на огласној табли у згради општинске управе општине Петровац на Млави*,* у року од 60 дана од дана истека рока за подношење пријава. Одлука о избору програма којима се из буџета Општине Петровац на Млавидодељују средства доноси председник општине биће објављена у року од пет дана од дана доношења.